Správa zo zahraničnej pracovnej cesty 
1.  Účastník ZPC:
Ing. Martin Janáček, MŠVVŠ SR, Stromová 1, generálny riaditeľ sekcie informatiky, AJ aktívne
1.1 Ďalší účastníci:
Mgr. Norbert Molnár, MŠVVŠ SR, Stromová 1, vedúci služobného úradu, AJ aktívne
Jana Gondová, MŠVVŠ SR, Stromová 1, dohodárka pre kanceláriu p. VSÚ – poradenská a odborná činnosť pri implementácií projektov v prostredí ministerstva školstva, AJ aktívne
2.  Zahraničná pracovná cesta:
Štát:	Veľká Británia
Mesto:	Londýn
Vykonaná v dňoch:	18. – 21. 1. 2016
Účel cesty:	                   Konferencia Microsoft Forum BETT 2016
Spôsob financovania:	stravné a pobytové náklady hradené prijímajúcou organizáciou
	cestovné a vreckové hradené MŠVVaŠ SR 
3.  Rámcový program pobytu:
18. 1. 2016  16:30 prílet a ubytovanie  
19. 1. 2016  8:00 – 17:00 účasť na prezentácii školy zaradenej v programe Microsoft Showcase schools a na konferencii podľa programu
20. 1. 2016  8:00 – 17:00 účasť na konferencii podľa programu
21. 1. 2016  9:30 – 11:00	účasť na konferencii podľa programu
		12:00 ukončenie účasti na konferencii, odchod na letisko 
17:35 prílet na letisko Viedeň, 18:40 príchod Bratislava

4.  Stručný priebeh služobnej cesty:
V zastúpení ministerstva školstva sme sa zúčastnili na podujatia Bett Week 2016. Hneď ráno v prvý deň akcie sme boli účastníkmi Microsoft Showcase schools – ukážkové školy.  Na ukážkových školách nám prezentovali ako technológie spoločnosti Microsoft a partnerstvo s nimi pomohlo transformovať vybrané školy a akú podporu  poskytujú ich pedagógom a študentom. Boli sme svedkami prezentácie inovatívneho vyučovania a učenia. zaznamenali sme sa, že Microsoft Showcase školy sú aktívne v individuálnom učení a vo vyučovacom procese využívajú riešenia spoločnosti Microsoft (napr. Office 365 pre vzdelávanie, OneNote, Skype, Minecraft a Windows 10) s cieľom umožniť vzdelanie pre všetkých študentov kdekoľvek a kedykoľvek a motivovať ich aby dosiahli viac. Microsoft Showcase školy sú príkladom škôl so silnou motiváciou pre modernizáciu vyučovania s cieľmi zabezpečiť pre svojich študentov denné využívanie moderných technológií vo vzdelávacom procese, ktoré ich pripravia pre ich budúcnosť. Rovnako sme zaznamenali aj organizačné a finančné nároky na prevádzku a udržateľnosť vyučovacieho procesu s tak silnou implementáciou IKT. 
V časti programu BettShow sme mali možnosť vypočuť si skúsenosti pedagógov, zástupcov samosprávy a verejnej správy ako aj odborníkov, spomedzi ktorých najzaujímavejšie prednášky boli z oblasti vzdelávania s  používaním digitálnych technológií a tiež používanie mobilných technológií na podporu študentov so zdravotným znevýhodnením, a to aj za použitia hologramov vo vzdelávaní. Uskutočnili sa tiež pracovné stretnutia aj zo zástupcami Microsoft Slovakia p. Marcelou Havrilovou a jej kolegami. Prínosný bol tiež inštruktážny workshop kde prebiehala diskusia o komplexnej reforme vzdelávania v digitálnej ére s plánmi spoločného riešenia problémov.
5.  Odporúčané závery:
Odporúčame naďalej sa aktívne zúčastňovať podobných podujatí s cieľom aktívneho oboznamovania sa s novými trendmi vzdelávania za pomoci digitálnych technológií a vyvinúť aktívnu podporu v aplikácii týchto poznatkov pre potreby slovenského školstva. Zorganizovať pracovné stretnutie so zástupcami Microsoft Slovakia za účelom zistenia možnosti uplatnenia skúseností s Microsoft Showcase školami v podmienkach SR.  
6.   Prehľad prinesenej dokumentácie a miesto jej uloženia
Kompletná dokumentácia z podujatia je dostupná na sekcii informatiky na vyžiadanie. Webová stránka podujatia: http://www.bettshow.com/ 
7.    Osobitne vyhodnotený očakávaný prínos ZPC
Na základe získaných informácií a skúseností účasťou na konferencii sa budeme v rámci svojich kompetencií podieľať na ďalších pracovných úlohách spojených s agendou využívania digitálnych technológií v modernom vyučovacom procese. Zároveň ku svojej práci využijeme získané kontakty získané na konferencii.
8. Spôsob zverejnenia výsledkov ZPC, prenos získaných informácií
Správa zo ZPC bude zaslaná sekcii medzinárodnej spolupráce a európskych záležitostí MŠVVaŠ SR, ktorá ju zverejní na internetovej stránke www.minedu.sk .
Súhlasím so zverejnením správy na internete.
V Bratislave, 16. 2. 2016

Správu vypracoval: 
Ing. Martin Janáček - generálny riaditeľ sekcie informatiky
So správou súhlasia:
Mgr. Norbert Molnár - vedúci služobného úradu
Jana Gondová
Správu schválil:  
Mgr. Norbert Molnár, vedúci služobného úradu